**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos MIESTO SAVIVALDYBĖS biudžetinėms įstaigoms“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

2020-06-02 Turto valdymo skyrius raštu Nr. ESDR-153-(3.5.E) buvo informuotas, kad Klaipėdos vaikų globos namai „Rytas“ sutinka perduoti Klaipėdos miesto savivaldybės administracijai valdyti patikėjimo teise pastatą – pagalbinį korpusą Taikos pr. 68, Klaipėda (unik. Nr. 2197-1005-5027). Klaipėdos miesto savivaldybės administracijai perėmus minimą pastatą, pastatas bus suteiktas valdyti pagal panaudos sutartį.

Sprendimo projekto antru ir trečiu punktais yra perduodamas trumpalaikis materialusis turtas – atsargos (vaikiškos lovytės): iš Klaipėdos lopšelio-darželio „Pingvinukas“ į Klaipėdos lopšelį-darželį „Čiauškutė“ ir iš Klaipėdos lopšelio-darželio „Čiauškutė“ į Klaipėdos lopšelį-darželį „Alksniukas“.

Klaipėdos miesto savivaldybės administracija įgyvendino du projektus: „Sporto paskirties inžinerinių statinių I. Simonaitytės g. 2, Klaipėdos m., (skl. kad. Nr. 2101/0008:427) supaprastintas projektas“ ir „Sporto paskirties inžinerinių statinių Kretingos g. 22 Klaipėdos m. (skl. Kad Nr. 2101/00002:982) supaprastintas statybos projektas“. Šių projektų metu atnaujinta sporto aikštynų infrastuktūra ir įrengti nauji statiniai (bėgimo takai, krepšinio, futbolo aikštelės, šuoliaduobės ir t.t.). Minimas naujai sukurtas turtas turi būti perduotas Klaipėdos miesto sporto bazių valdymo centrui (toliau – Centras) valdyti patikėjimo teise. Centras užtikrins tinkamą sporto aikštynų priežiūrą, sudarys galimybę sporto aikštynus naudoti tiek sportinei veiklai, tiek miesto gyventojų aktyvaus laisvalaikio leidimui. Gauti raštiški sutikimai 2020-06-23 Nr. 105 ir 2020-06-26 Nr. 106.

Klaipėdos vaikų globos namai „Smiltelė“ vadovaujantis Klaipėdos miesto savivaldybės 2020-04-29 sprendimu Nr. T2-91 yra likviduojami. Įstaigos valdomas ilgalaikis ir trumpalaikis turtas yra perduodamas patikėjimo teise kitoms biudžetinėms įstaigoms: Klaipėdos miesto šeimos ir vaiko gerovės centrui, Klaipėdos socialinių paslaugų centrui „Danė“, Klaipėdos vaikų globos namams „Rytas“, Neįgaliųjų centrui „Klaipėdos lakštutė“ ir Klaipėdos miesto nakvynės namams.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2020-06-02 Klaipėdos vaikų globos namų „Rytas“ raštas dėl pagalbinio korpuso perdavimo Nr. ESDR-153-(3.5.E), 1 lapas;
2. 2020-05-05 Klaipėdos lopšelio-darželio „Čiauškutė“ raštas Nr. SI-22, 1 lapas;
3. 2020-05-05 Klaipėdos lopšelio-darželio „Pingvinukas“ raštas Nr. SI-22, 1 lapas;
4. 2020-06-18 Klaipėdos lopšelio-darželio „Alksniukas“ raštas Nr. ESI-27, 1 lapas;
5. 2020-06-19 Klaipėdos lopšelio-darželio „Čiauškutė“ raštas Nr. SI-68, 1 lapas;
6. 2020-06-23 BĮ Klaipėdos m. sporto bazių valdymo centro raštas Nr. 105, 1 lapas;
7. 2020-06-26 BĮ Klaipėdos m. sporto bazių valdymo centro raštas Nr. 106, 1 lapas;
8. 2020-06-09 Klaipėdos vaikų globos namai „Smiltelė“ prašymas dėl turto perdavimo Nr. S-78-(1.12.), 32 lapai;
9. 2020-06-29 Klaipėdos vaikų globos namai „Smiltelė“ prašymas dėl turto perdavimo Nr. 120-(1.12.), 8 lapai.

Skyriaus vedėjas Edvardas Simokaitis